Ŝoĵio

En japana arkitekturo, ŝoĵioNova Plena Ilustrita Vortaro de Esperanto: ŝoĵi/o ( ) estas ligna krado kovrita per papero, kiu estas uzata kiel muro aŭ pordo. Ĝi bone enlasas kaj difuzas lumon kaj sonon, malsimile al la opaka husumo.

 Priskribo 
eta|dekstra|Ligna krado en ŝoĵio
La ŝoĵio konsistas el krado (), sur kiu oni gluas tegaĵon.

 Krado 
La krado tradicie konsistas el ligno aŭ bambuo. Oni tradicie preferas pinglarbojn pro la bela, fajna, rekta fibraro; ŝoĵio farita el bambuo nomiĝas takeshōji (). Nuntempe, oni kelkfoje faras kradon el aluminio.

Plejofte, krado estas simple ortangula; tamen, multaj tradiciaj komplikaj ornamaj patroneoj ekzistas.

La malsupra parto de la ŝoĵio estas plenigita per ligna panelo (), por protekto kontraŭ sekiĝo aŭ piedbato.

 Kovraĵo 
eta|dekstra|Gluado de papero sur ŝoĵion
eta|dekstra|Vitra ŝoĵio por vidi neĝon ()
La plejparto de la ŝoĵio povas esti kovrita per papero, aŭ lasita senkovre. Senpapera ŝoĵio ebligas enlason de pli da lumo kaj aero, kaj estas preferata dum somero. Nuntempe, ŝoĵio kovrita per vitro aŭ drata latiso ekzistas, kiuj ebligas enlason de lumo aŭ aero sen insektoj.

Plej ofte, oni kovras la ŝoĵion per tradicia japana papero (), kiu enlasas kaj difuzas lumon. Tradicie oni ankaŭ uzis silkon, sed tio estas nun malofta.

La papero, kiam ĝi estas truita, estas dekoracie flikita per papero; la papero estas anstataŭigata ĉiujare (aŭ ĉiujardue) dum Decembro.

 Historio 
La japana vorto shōji () devenas de ĉinaj morfemoj, kaj signifas barantan (shō ) aĵon (ji ). Ŝoĵio farita el teksaĵo ekuziĝis ekde la 7-a jarcento. Poste, papera ŝoĵio populariĝis dum la 12-a jarcento.

 Referencoj 

 Vidu ankaŭ 
 Husumo

 Eksteraj ligiloj 

Kategorio:Japana arkitekturo